KD Jebat

KD Jebat merupakan kapal frigat peluru berpandu Tentera Laut Diraja Malaysia dan merupakan salah satu aset utama tentera laut Malaysia.

Kapal ini dibina oleh Yarrow Shipbuilders UK di Glasgow (kini BAE Systems Naval Ships) dari reka bentuk FS 2000 frigat ringan. KD Lekiu telah dilancarkan pada Disember 1994 sementara KD Jebat dilancarkan pada Mei 1995. KD Hang Jebat membawa nombor panji yang lebih rendah (F 29) bagi melambangkan kekanan kapal ini, yang membawa panglima atau laksamana. (Hang Jebat menggantikan Hang Tuah sebagai Laksamana semasa Kesultanan Melaka sementara Hang Lekiu tidak pernah dijadikan Laksamana.)

Pembelian kapal ini membabitkan pemindahan teknologi yang utama termasuk sebahagian nilai kontrak termasuk membabitkan pembelian dan perkhidmatan yang dikontrakkan kepada syarikat Malaysia.

Penghantaran dan status beroperasi tergendala disebabkan masalah gabungan sistem tempur. KD Jebat ditauliahkan pada Mei 1999. Kapal ini mempunyai peningkatan kebolehan yang tinggi berbanding frigat yang telah digunakan sebelumnya oleh Tentera Diraja Laut Malaysia iaitu, F24 KD Rahmat dan F76 KD Hang Tuah (ex-HMS Mermaid).

KD Jebat kini ditugaskan dalam Skuadron Frigat ke-23 Tentera Laut Diraja Malaysia.

Lihat juga

 Angkatan Tentera Malaysia
 Tentera Laut Diraja Malaysia (laman rasmi)

Rujukan
 www.navy.mil.my/content/view/105/lang,en/ 
 en.wikipedia.org/wiki/Lekiu_Class_Frigates
 www.naval-technology.com/projects/lekiu/
 www.naval-technology.com/projects/lekiu/specs.html
 http://www.hazegray.org/worldnav/asiapac/malaysia.htm

Pautan luar
 photograph of KD Lekiu
 photograph of KD Lekiu
 photograph of the Jebat at Yarrow Shipbuilders
 another photograph of the Lekiu
 navy rating manning the Nautis II Command system

Kapal Tentera Laut Diraja Malaysia